laion/Wikipedia-Exotic huggingface dataset:
ז'אן צ'יו

זָ'אן צְ'יוֹ (בסינית מסורתית: 冉求, בסינית מפושטת: 冉求, בפין-יין: Rǎn Qiú. 552 לפנה"ס-?), ידוע גם בכינוי דְזְה יוּאוּ (סינית: 有, פין-יין: Zi You, וייד-ג'יילס: Tzu-yu) ובשם זָ'אן יוּאוּ (סינית: 子有, פין-יין: Ran You, ווייד-ג'יילס: Jan Yu) היה תלמיד מרכזי של קונפוציוס. מבין תלמידיו של קונפוציוס הוא היה המוביל מבחינת יכולותיו וכישוריו כמדינאי. בתור מפקד צבאי במדינת לוּ, הוא הדף פלישה ממדינת צִ'י השכנה. השפעתו בלוּ איפשרה את שובו של קונפוציוס למולדתו לאחר ארבע עשרה שנים של גלות. בדומה לקונפוציוס, היה זָ'אן צְ'יוֹ יליד מדינת לוּ. הוא היה צעיר מהמורה ב29 שנים, והגיע מאותו שבט ממנו הגיעו גם שני תלמידים בולטים נוספים: זָ'אן גֶנְג וזָ'אן יוּנְג אשר גם היה בן גילו. זָ'אן צְ'יוֹ נודע במאמרות בהקשר של הישגיו בענייני השלטון. הוא הועסק במשק הבית של קונפוציוס לפני שהפך לקצין הראשי באחוזת גִ'יסוּן (או גִ'י), אשר הייתה משפחה ששלטה בפוליטיקה במדינת לוּ. הוא שירת תחת גִ'י קָאנְגְדְזְה (季康子), ראש משפחת גִ'יסוּן, שהיה ראש הממשלה של לוּ מ-492 עד 468 לפנה"ס. זָ'אן צְ'יוֹ לא גילה עניין רב בטקסים הקונפוציאניים, ושאיפותיו היו בתחום הניהול המדיני. קונפוציוס סבר שהוא חסר את תכונת ה"זֶ'ן", האנושיות, וביקר אותו בחריפות על כך שלא מנע מגִ'י קָאנְגְדְזְה לתקוף את גְ'ווָאן-יוּ' שהייתה מדינת חסות של לוּ, ועל כך שעזר לבית גִ'יסוּן לצבור כמויות אדירות של עושר. למעשה, זָ'אן צְ'יוֹ הפר באופן כל כך בוטה את ערכי הליבה של הקונפוציאניזם, עד שקונפוציוס רמז שהוא אינו מחשיב עוד את זָ'אן צְ'יוֹ לתלמידו. ב-484 לפנה"ס פלשה מדינת צִ'י אל מדינת לוּ הסמוכה לה. זָ'אן צְ'יוֹ מונה למפקד צבא לוּ, והביס את הפולשים מצִ'י. תודות להשפעתו של זָ'אן צְ'יוֹ הזמין גִ'י קָאנְגְדְזְה את קונפוציוס לשוב אל לוּ מולדתו, לאחר 14 שנים בגלות. למרות הביקורת החמורה של קונפוציוס על התנהלותו של זָ'אן צְ'יוֹ, הוא עדיין נחשב אחד מעשרת התלמידים המובילים של קונפוציוס. במקדשי קונפוציוס ממוקם לוח רוחו במקום השלישי מבין תריסר החכמים, במערב. במהלך שושלת טאנג, הקיסר שׂוֵ'אנְדְזונְג העניק לזָ'אן צְ'יוֹ את תואר האצולה "מרקיז שׂ'וּ" (徐侯). במהלך שושלת סונג הוסיפו לו את התארים דוכס פֶּנְגְצֶ'נְג (彭城公) ודוכס שׂ'וּ (徐公). צאצאים של זָ'אן צְ'יוֹ החזיקו בתואר "דוקטור לחמש הקלאסיקות" (五經博士; Wǔjīng Bóshì). Confucius (1997). The Analects of Confucius. Oxford University Press. ISBN 978-0-19-506157-4. Han, Zhaoqi (2010). "Biographies of the Disciples of Confucius". Shiji (史记) (בסינית). Beijing: Zhonghua Book Company. ISBN 978-7-101-07272-3.(בסינית) Legge, James (2009). The Confucian Analects, the Great Learning & the Doctrine of the Mean. Cosimo. ISBN 978-1-60520-644-8. Slingerland, Edward (2003). Analects: With Selections from Traditional Commentaries. Hackett Publishing. ISBN 1-60384-345-0. Taylor, Rodney Leon; Choy, Howard Yuen Fung (2005). The Illustrated Encyclopedia of Confucianism: A–M. The Rosen Publishing Group. ISBN 978-0-8239-4080-6. Confucius 1997, pp. 202–3. Legge 2009, p. 114. Han 2010, pp. 4573–4. Taylor & Choy 2005, p. 309. Slingerland 2003, p. 191. Confucius 1997, pp. 202-3. "Ran Qiu" (בסינית). Taipei Confucian Temple. אורכב מ-המקור ב-2016-03-04. נבדק ב-1 בנובמבר 2014. {{cite web}}: (עזרה) H.S. Brunnert; V.V. Hagelstrom (15 באפריל 2013). Present Day Political Organization of China. Routledge. pp. 494–. ISBN 978-1-135-79795-9. {{cite book}}: (עזרה)
מיקרוס MR-300

מיקרוס MR-300 (בפולנית: Mikrus MR-300) היא מכונית מיקרו, 2 דלתות, מתוכננת ל-4 נוסעים, אשר יוצרה על ידי חברת התעופה וייצור המטוסים הפולנית Państwowe Zakłady Lotnicze (PZL) - (באנגלית: Polish Aviation Works) בין השנים 1957–1960. סך הכול יוצרו 1,728 יחידות. מחיר היחידה בהשקה עמד על 120,000 זלוטי. 2 דלתות 4 נוסעים שמשת צד קדמית (נהג) על מסילה - נפתחת אחורה על שטח של 50% משטח החלון מנוע אחורי מידות צמיגים: 4,40 * 10 גלגל רזרבי ממוקם לצד המנוע (מאחור, בצד ימין) מיקרוס MR-300 מיקרוס MR-300 - מבט לתא הנהג מיקרוס MR-300 מיקרוס MR-300 לוגו היצרן (Państwowe Zakłady Lotnicze" (PZL" על דגם "מיקרוס MR-300" מיקרוס MR-300 מיקרוס MR-300 מיקרוס MR-300 מיקרוס MR-300 מיקרוס MR-300 מיקרוס MR-300 מיקרוס MR-300 - מבט ללוח הבקרה מיקרוס MR-300 מיקרוס MR-300 סיימאק CWS T-1 PZInż לוקס-ספורט 403 FSM באסקיד מיקרוס MR-300 - תמונות (.mikrus.net.pl) מדיה וקבצים בנושא מיקרוס MR-300 בוויקישיתוף מיקרוס MR-300 (2:29 דקות), יו-טיוב מיקרוס MR-300 (19:57 דקות), יו-טיוב מיקרוס MR-300mikrus.net.pl דגם מיקרוס MR-300 - מפרט ומידות.mikrus.net.pl/artykuly/motor_59 מיקרוס MR-300 - היסטוגרפיהhistografy.pl/mikrus-mr-300 מיקרוס MR-300 auto-motor-i-sport.pl/testy/Mikrus-MR-300
שמואל אייזנשטדט

שמואל אייזנשטדט (י"א באדר ב' תרמ"ו, 18 במרץ 1886 - ל' בתשרי ה'תשל"א, 1 בנובמבר 1970) היה משפטן והיסטוריון של המשפט, בלשן, מו"ל ואיש אשכולות ישראלי, יליד רוסיה. פרק זה לוקה בחסר. אנא תרמו לוויקיפדיה והשלימו אותו. נולד בבוריסוב ליוסף אייזנשטדט שהיה מזקני חובבי ציון וממייסדי פועלי ציון. משפחתו מיוחסת למהר"ם אייזנשטט. למד בחדר מסורתי ובישיבה, בשנים 1906–1910 למד באוניברסיטת ברן. היה עורך של כתב העת "שחרית" של צעירי ציון. בשנת 1924 ייסד את המחלקה העברית היהודית של הספרייה הממלכתית של רוסיה. בשנת 1925 עלה לארץ ישראל. בשנים 1926–1953 ניהל את הלשכה המרכזית של ועד הלשון העברית. היה בין המייסדים של בית הספר הגבוה למשפט ולכלכלה, שבו הרצה על המשפט הרומי ודיני משפחה במשפט העברי. במשך שנים רבות היה מאוהדי המפלגה הקומוניסטית הישראלית. לאחר מלחמת ששת הימים הוא הצדיק את מדינת ישראל וגינה את התעמולה נגד ישראל. אייזנשטדט נפטר ב-1970 ונקבר בבית העלמין קריית שאול. עין משפט, ביבליוגרפיה למשפט עברי, ירושלים: המשפט, ה'תרצ"א. פרקים בתולדות תנועת הפועלים היהודית, מרחביה: ספרית פועלים, 1944. יצחק ליב גולדברג: חייו ופעולותיו, תל אביב, תש"ה-1945. המשפט הרומאי, תולדותיו ותורתו, תל אביב: המשפט, 1953. ספרי החוקים של יוסטיניאנוס קיסר – האינסטיטוציות. מתורגמות מרומאית לעברית בצירוף מבוא, הערות, טבלאות ומפתחות מאת ד"ר שמואל איזנשטדט. ירושלים, הוצאת המשפט, תרפ"ט (1929). שפתנו העברית החיה, הוצאת "תקומה", תל אביב: התשכ"ו. 'איזנשטט, שמואל', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 41. (הספר בקטלוג ULI) תאריכים ביוגרפיים ליובל ה-70 של פרופ' שמואל אייזנשטאדט. י"א אדר תשט"ז - 20 מרס 1956, תל אביב 1956 דוד תדהר (עורך), "שמואל אייזנשטדט", באנציקלופדיה לחלוצי הישוב ובוניו, כרך ח (1957), עמ' 3075 כתבי שמואל אייזנשטדט בפרויקט בן-יהודה שמואל איזנשטט (1886-1970), דף שער בספרייה הלאומית שמואל אייזנשטדט, בלקסיקון הספרות העברית החדשה זכרון לראשונים, העולם, 18 באפריל 1940 נשף זכרון למנדלי מו"ס במוסקבה, הארץ, 8 בפברואר 1923 צבי ברייטשטיין, איש המדע, איש הקידמה, איש השלום, קול העם, 20 במרץ 1961 סוד ארכיוני, מעריב, 21 בפברואר 1967 מחאה וקריאה דברו של קומוניסט ותיק, מעריב, 1 באוקטובר 1967 שמואל אייזנשטדט באתר GRAVEZ בשורת ספרים, כתובים, 17 בדצמבר 1926 ראובן סיוון, "שפתנו העברית החיה", לשוננו לעם יט , תשכ"ח ערך זה הוא קצרמר בנושא אישים ובנושא ישראל. אתם מוזמנים לתרום לוויקיפדיה ולהרחיב אותו.
ליברלים

האם התכוונתם ל... ליברליזם – תנועה חברתית מודרנית, המעמידה את החופש של האדם במרכז ההוויה. המפלגה הליברלית הישראלית – מפלגה ישראלית שהתקיימה בין השנים 1961 עד 1988. ליברלים עצמאיים – מפלגת מרכז ישראלית שהתפצלה מהמפלגה הליברלית הישראלית. ליברליזם כלכלי – תאוריה כלכלית.
ZSD Nysa

ZSD Nysa (בפולנית ZSD Nysa) - הוא סדרת כלי רכב בתצורות: מסחרית ו-מיניבוס, אשר יוצר על ידי יצרנית הרכב הפולנית "Zakład Samochodów Dostawczych" בין השנים 1958–1994 Nysa N57 (יוצר משנת 1957) Nysa N58 Nysa N59 (דגם "Nysa N59-M" - מיניבוס, דגם "Nysa N59-F" - ואן, דגם "Nysa N59-S" - אמבולנס), (יוצר בין השנים 1959-1962) Nysa N60 (דגם "Nysa N60-M", דגם "דגם "Nysa N60-F", דגם "Nysa N60-S", דגם "Nysa N60-T") Nysa N61 (דגמים: "Nysa N61-M", "Nysa San N61-M", "San N61-M Tropic", "Nysa N61-F", "Nysa N61-S", "Nysa N61-T", "Nysa N61-K") Nysa N63 Nysa 501 (דגמים: "Nysa 501 M", "Nysa San 501 M", "501 M Tropic", "Nysa 501 F", "Nysa 501 S", "Nysa 501 T", "Nysa 521 k ", "Nysa 501c" Nysa 503 Nysa 521 (דגמים: "Nysa 521 C", "Nysa 521 OW", "Nysa 521 KW", "Nysa 521 R" (יוצר משנת 1968) Nysa 522 (יוצר משנת 1968) מיניבוס מסחרית אמבולנס דגם "ZSD Nysa" - מיניבוס דגם "ZSD Nysa" מודל "Nysa 501 F" דגם "ZSD Nysa" מודל "Nysa N59M" (מיניבוס) דגם "ZSD Nysa" מודל "Nysa 522" (מיניבוס) דגם "ZSD Nysa" מודל N59M דגם "ZSD Nysa" מודל "Nysa 59 F" דגם "ZSD Nysa" מודל "Nysa 522" דגם "ZSD Nysa" - מיניבוס מודל "ZSD Nysa" - מבט לתא הנהג דגם "ZSD Nysa" - מיניבוס מודל "522 Nysa" (צולם בקרקוב) דגם "ZSD Nysa" מודל "Nysa 522 KW" דגם "ZSD Nysa" מודל "Nysa 522 KW" דגם "ZSD Nysa" מודל "Nysa 501 m" דגם "ZSD Nysa" מודל "Nysa 522 " דגם "ZSD Nysa" מודל "Nysa 522" דגם "Nysa 522" - אמבולנס סניטארי דגם "Nysa 522", מודל 501s אמבולנס דגם "Nysa 522", מודל 501s אמבולנס דגם "Nysa 522", מודל 501s אמבולנס FSC Żuk FSR טארפאן FSC לובלין דגם "ZSD Nysa" - תמונות (muzeumgryf.pl/eksponaty) מדיה וקבצים בנושא ZSD Nysa בוויקישיתוף דגם "ZSD Nysa" (0:20), יו-טיוב דגם מסחרי - ZSD Nysa poznan.naszemiasto.pl/artykul/samochody דגם ZSD Nysa, אנציקלופדיה למכוניות דגם "ZSD Nysa" מודל "Nysa 522 "klasyki.auto-swiat
קציעה כ"ץ

קציעה כ"ץ (נולדה ב-24 באוגוסט 1937) היא סופרת ובלשנית ישראלית וחברת האקדמיה ללשון העברית. קציעה כ"ץ נולדה בתל אביב וגדלה בשכונת בורוכוב. בת לגניה ולדוד אופיר, איש העלייה השלישית, חלוץ וחולם ואוהב עברית. בנעוריה הייתה חברה בתנועת הנוער העובד, ושירתה בנח"ל בקיבוץ ארז. היא למדה ספרות ולשון עברית באוניברסיטה העברית בירושלים, וסיימה ב-1976 את עבודת הדוקטור שלה בנושא "מסורת הקריאה של קהילת ג'רבה במקרא ובמשנה". עבודה זו קיבלה את פרס נסים גאון לחקר מורשת יהודי צפון אפריקה. משנת 1969 לימדה בחוג ללשון העברית באוניברסיטה העברית בירושלים, ושימשה שנים רבות חוקרת במפעל מסורות הלשון של עדות ישראל. במקביל לעבודתה כבלשנית, היא כותבת ספרות יפה, ומספר ספרים פרי עטה ראו אור. ד"ר קציעה כ"ץ היא חברה באקדמיה ללשון העברית משנת 1996 ושימשה לא אחת כחברה בצוות השופטים לפרס ישראל בתחום הבלשנות. הייתה נשואה לאדריכל קלמן כ"ץ ואם לארבעה. מחקריה של קציעה כ"ץ עוסקים במסורות הלשון של עדות ישראל. "מסורת הקריאה של קהילת ג'רבה במקרא ובמשנה", עדה ולשון: ב, ירושלים תשל"ח. "מסורת הלשון העברית של יהודי ארם צובה (חלב) בקריאת המקרא והמשנה", עדה ולשון: ז, ירושלים תשמ"א. "מסכת שביעית במסורות הקריאה של שלוש עדות", עדה ולשון: יז, ירושלים תשנ"ד. הסתיו של ברתה. הוצאת עקד 1982 מעגל הנורה. הוצאת עקד 1984 נולד בחורף. הוצאת עקד 1991 שמלה דקה, לבנה. הוצאת כרמל 2000 המקום שהבית עמד בו. הוצאת כרמל 2011 אחוזים זה בזה. הוצאת כרמל 2020 מדיה וקבצים בנושא קציעה כ"ץ בוויקישיתוף קציעה כץ באתר האקדמיה ללשון העברית קציעה כ"ץ בלקסיקון הספרות העברית החדשה ליה נירגד, אשכבה, באתר הארץ, 19 בנובמבר 2001 "המקום שהבית עמד בו" - אירוע השקה לספרה של קציעה כ"ץ באתר YouTube, ספטמבר 2011 שירת מעשיהו: המילון של העולם התחתון - כתבה באתר מעריב, 15 באוגוסט 2009 קציעה כ"ץ, דף שער בספרייה הלאומית
ולדמר, נסיך דנמרק

ולדמר, נסיך דנמרק (בדנית: Valdemar af Danmark, ‏27 באוקטובר 1858 - 14 בינואר 1939), היה בנו של כריסטיאן התשיעי, מלך דנמרק וסבה של אנה, מלכת רומניה. ולדמר נולד ב-27 באוקטובר 1858 בארמון ברנסטורף, קופנהגן לכריסטיאן, נסיך שלזוויג-הולשטיין-זונדרבורג-גליקסבורג וללואיזה, נסיכת הסן-קאסל, בתם של וילהלם, נסיך הסן-קאסל ולואיזה שרלוטה, נסיכת דנמרק. למרות שהוא בא ממשפחת מלוכה ואבותיו כללו את ג'ורג' השני, מלך בריטניה ופרדריק החמישי, מלך דנמרק, משפחתו חיה חיים נורמליים יחסית ולא החזיקה בעושר רב. בילדותו נהג הסופר האנס כריסטיאן אנדרסן להגיע לביתם ולהקריא לילדים סיפורים לפני השינה. במרץ 1863 נסעו בני המשפחה לבריטניה לחתונת אחותו הגדולה אלכסנדרה, נסיכת דנמרק עם אלברט אדוארד, נסיך ויילס, בנה של המלכה ויקטוריה, ובנובמבר אותה שנה מת פרדריק השביעי, מלך דנמרק, ואביו עלה לשלטון ככריסטיאן התשיעי, מלך דנמרק. מוקדם יותר באותה שנה גם נבחר אחיו וילהלם למלך יוון. בקיץ 1874 ליווה ולדמר את אביו בביקורו באיסלנד, ולאחר מכן החל את לימודיו באקדמיה הימית המלכותית הדנית. בשנת 1879 הוא הוסמך כקצין בדרגת לוטננט משנה, ובשנת 1880 הועלה לדרגת לוטננט, ובשנים שלאחר מכן השתתף בכמה משלחות של הצי. משנת 1883 חי ולדמר בארמון ברנסטורף ליד קופנהגן עם גאורגיוס, נסיך יוון ודנמרק, שנשלח כילד לדנמרק על מנת להתגייס לצי המלכותי הדני, והועבר לטיפולו של ולדמר, שהיה אדמירל בצי הדני. גאורגיוס הרגיש שאביו זנח אותו בהזדמנות זו, ומאוחר יותר תיאר לארוסתו את הקשר העמוק שפיתח לדודו מאותו יום ואילך. ב-20 באוקטובר 1885 התחתן ולדמר עם מארי, נסיכת אורליאן, בתם של הנסיך רובר, דוכס שארטר ופרנסואז, נסיכת אורליאן. בעת נישואיהם סיכמו השניים שבניהם יגודלו כלותרנים, ואילו בנותיהם כקתוליות, ואכן ארבעת בניהם חונכו כלותרנים, ואילו בתם מרגרט, נסיכת דנמרק הייתה הנסיכה הדנית הראשונה מתקופת הרפורמציה שהייתה קתולית. לוולדמר הוצעו הכתרים של ממלכת בולגריה וממלכת נורווגיה, אולם הוא דחה אותם בשל לחצים בינלאומיים, והמשיך בקריירה הימית שלו עד מותו. ב-14 בינואר 1939 מת ולדמר בארמון הצהוב בקופנהגן, ובעת מותו היה הילד האחרון של כריסטיאן התשיעי, מלך דנמרק שנותר בחיים. ב-20 באוקטובר 1885 התחתן ולדמר עם מארי, נסיכת אורליאן, בתם של הנסיך רובר, דוכס שארטר ופרנסואז, נסיכת אורליאן, ממנה היו לו 5 ילדים: אוֹוֶה, רוזן רוזנבורג (1887–1840), התחתן עם מתילדה קאלבי די קונטי די ברגולו אקסל, נסיך דנמרק (1888–1964), התחתן עם מרגרטה, נסיכת שוודיה אריק, רוזן רוזנבורג (1890–1950), התחתן עם לואיז פרנסס בות' ויגו, רוזן רוזנבורג (1893–1970), התחתן עם אלאונורה גרין מרגרט, נסיכת דנמרק (1895–1992), התחתנה עם רנאטו, נסיך בורבון-פארמה מדיה וקבצים בנושא ולדמר, נסיך דנמרק בוויקישיתוף ולדמר, נסיך דנמרק, באתר "Find a Grave" (באנגלית)
מרתון טוקיו

מרתון טוקיו (ביפנית: 東京マラソン) הוא תחרות מרתון הנערכת מדי שנה במהלך חודש פברואר בטוקיו, יפן. התחרות משתייכת לסבב המרתונים המרכזיים העולמי. מרתון טוקיו הראשון התקיים ב-17 בפברואר 2007. באופן מסורתי נקודת הזינוק היא מאזור בניין ממשל מטרופולין טוקיו, עד 2016 הייתה נקודת הסיום בטוקיו ביג סייט ומשנת 2017 בתחנת טוקיו. בריג'יד קוסגי (קניה קניה) בתוצאה של 2:16:02 שעות (2022). אליוד קיפצ'וגה (קניה קניה), בתוצאה של 2:02:40 שעות (2022). מפתח:      שיא מסלול מדיה וקבצים בנושא מרתון טוקיו בוויקישיתוף אתר האינטרנט הרשמי של מרתון טוקיו (באנגלית וביפנית) מרתון טוקיו, באתר אנציקלופדיה בריטניקה (באנגלית) מרתון טוקיו, ברשת החברתית אקס (טוויטר) אתר התחרות
מארי, נסיכת אורליאן (1865–1909)

מארי, נסיכת אורליאן (בצרפתית: Marie d'Orléans, ‏13 בינואר 1865 - 4 בדצמבר 1909), הייתה אשתו של ולדמר, נסיך דנמרק וסבתה של אנה, מלכת רומניה. מארי נולדה ב-13 בינואר 1865 בלונדון, אליה עברו בני משפחתה לאחר מהפכת יולי בשנת 1848, לנסיך רובר, דוכס שארטר ולפרנסואז, נסיכת אורליאן, בתם של פרנסואה, נסיך ז'ואנוויל ופרנסיסקה, נסיכת ברזיל. לאחר נפילתו של נפוליאון השלישי והקמת הרפובליקה הצרפתית השלישית, חזרו בני המשפחה לצרפת בשנת 1877. ב-20 באוקטובר 1885 התחתנה מארי עם ולדמר, נסיך דנמרק, בנו הצעיר של כריסטיאן התשיעי, מלך דנמרק. בעת נישואיהם סיכמו השניים שבניהם יגודלו כלותרנים, ואילו בנותיהם כקתוליות, ואכן ארבעת בניהם חונכו כלותרנים, ואילו בתם מרגרט, נסיכת דנמרק הייתה הנסיכה הדנית הראשונה מתקופת הרפורמציה שהייתה קתולית. מארי תוארה כאימפולסיבית, שנונה ואנרגטית, והציגה סגנון רגוע יותר לבית המשפט הדני הנוקשה. היא מעולם לא למדה לדבר דנית, ונישואיה היו מוצלחים. היא נתנה לילדיה חינוך חופשי, וטעמה האמנותי והרגלי הבוהמה שלה שררו בביתה. מארי הייתה לא רשמית, לא סנובית, האמינה בשוויון חברתי, הביעה את דעותיה שלה, וביצעה את תפקידיה הטקסיים באופן לא שגרתי. מארי הייתה הפטרונית של מכבי האש בדנמרק, והיא אף הצטלמה כשהיא לבושה במדי מכבי האש. כמו כן כתמיכה בקריירה של בעלה בצי, היה לה קעקוע על זרועה. מארי אהבה ציור ואמנות, והייתה תלמידתם של אוטו באך ופרנטס הנינגן, ואף הייתה חברת האקדמיה לאמנויות הדנית. מארי השתלבה היטב בפוליטיקה הדנית, ובהשפעתה דחה בעלה בשנת 1886 את כתר נסיכות בולגריה. כמו כן מארי השתמשה בהשפעתה שלא למסור את איי הודו המערבית הדנים לארצות הברית, ולתמוך בברית הצרפתית-רוסית שנחתמה בשנת 1894. ב-4 בדצמבר 1909 מתה מארי בקופנהגן, בעת שבעלה ושלושה מילדיה היו בהודו בדרכם לסיאם. ב-20 באוקטובר 1885 התחתנה מארי עם ולדמר, נסיך דנמרק, בנו הצעיר של כריסטיאן התשיעי, מלך דנמרק, ממנו היו לה 5 ילדים: אאגה, רוזן רוזנבורג (1887–1840), התחתן עם מתילדה קלווי די קונטי די ברגולו אקסל, נסיך דנמרק (1888–1964), התחתן עם מרגרטה, נסיכת שוודיה אריק, רוזן רוזנבורג (1890–1950), התחתן עם לואיז פרנסס בות' ויגו, רוזן רוזנבורג (1893–1970), התחתן עם אלאונורה גרין מרגרט, נסיכת דנמרק (1895–1992), התחתנה עם רנאטו, נסיך בורבון-פארמה מדיה וקבצים בנושא מארי, נסיכת אורליאן בוויקישיתוף מארי, נסיכת אורליאן, באתר "Find a Grave" (באנגלית)
הבחירות לאספת הנבחרים הרביעית

הבחירות לאספת הנבחרים הרביעית נערכו ב-2 באוגוסט 1944 (י"ג באב ה'תש"ד), והביאו לכינונה של אספת הנבחרים הרביעית. בבחירות התאחדו מפלגות השומר הצעיר ופועלי ציון לכדי מפלגה אחת, בשם חזית השמאל. הבחירות הוחרמו בידי ברית הציונים הרוויזיוניסטים, נציגות העדה הספרדית הארצית, ברית הציונים הכלליים, מרכז התאחדויות בעלי הבתים, התאחדות האיכרים ובני חורין, בדרישה להקמת ועדה לבחינת שיטת הבחירות. מפלגת המדינה העברית הודיעה על השתתפותה בבחירות תחת השם תנועת העם למדינה עברית. התאחדות הציונים הכלליים וסיעות נוספות התמודדו תחת השם המרכז הדמוקרטי. במערכת הבחירות היה מקום חשוב לתוכנית בילטמור. הסכמי עודפים נחתמו בין הסיעות הבאות: מפא"י והעובד התימני המזרחי, נשי מזרחי ונשי הפועל המזרחי המזרחי, נשי הפועל המזרחי ותימנים עצמאים המרכז הדמוקרטי והעובד הציוני הסוחר העברי והאיחוד הדתי הבלתי-מפלגתי תוצאות הבחירות היו כדלקמן: המפלגה לא קיבלה די קולות כדי לעבור את אחוז החסימה בכוחות עצמה, אך זכתה לשני מנדטים על סמך הסכמי עודפים בבחירות השתתפו 200,881 מתוך 300,108 (67.45%). המדד למנדט נקבע על 1,160 קולות. הצה"ח לא תשתתף בבחירות ב־1 לאוגוסט, המשקיף, 18 ביולי 1944 לא להשתתף בבחירות, המשקיף, 1 באוגוסט 1944 החלטות וועידת הבלתי=מפלגתיים של מפא"י, הצופה, 17 ביולי 1944 אליעזר באואר, "עליה חדשה" ובילטמור, משמר, 1 באוגוסט 1944 נסתיים מנין הקולות בבחירות לאסיפת הנבחרים, משמר, 9 באוגוסט 1944 לרשימה מלאה: רשימת המועמדים לאסיפת-הנבחרים של חזית־שמאל, משמר, 1 באוגוסט 1944 7 מבין 24 הרשימות לאסה"נ לא קיבלו אפילו נציג אחד, המשקיף, 9 באוגוסט 1944 סיכום סופי של הבחירות לאספת הנבחרים, העולם, 10 באוגוסט 1944 התוצאות הסופיות של הבחירות לאסיפת הנבחרים, הארץ, 15 באוגוסט 1944 מבית לאומי למדינה בדרך, עמ' 245
לאופרד 6 ליטר רודסטר

לאופרד 6 ליטר רודסטר (בפולנית: Leopard 6 Litre Roadster) היא מכונית ספורט מבית Leopard Automobile AB הפולנית. הדגם נבנה במרכב רודסטר מגוף אלומיניום, בעבודת יד. הוא מאיץ מעמידה ל-100 קמ"ש ב-4 שניות. ייצור הדגם החל בשנת 2005 בתפוקה של 25 יחידות בשנה. מדיה וקבצים בנושא לאופרד 6 ליטר רודסטר בוויקישיתוף "לאופרד 6 ליטר רודסטר (Manufacturer's official site pl / en) לאופרד 6 ליטר רודסטר - תמונה צד ימין לאופרד 6 ליטר רודסטר - תמונה חזית הרכב לאופרד 6 ליטר רודסטר - תמונה תא הנהג לוגו היצרן "לאופרד" (Leopard Automobile logo) תמונות דגם "לאופרד 6 ליטר רודסטר" - מפרט linkedin.com/pulse/leopard-6-litre-roadster לאופרד 6 ליטר רודסטר revolvy לאופרד 6 ליטר רודסטר - מפרט טכניcar.info/en-se/leopard
הנסיך רובר, דוכס שארטר

הנסיך רובר, דוכס שארטר (בצרפתית: Robert d'Orléans;‏ 9 בנובמבר 1840 – 5 בדצמבר 1910), היה נכדו של לואי פיליפ, מלך הצרפתים. רובר נולד ב-9 בנובמבר 1840 בפריז, לפרדיננד פיליפ, דוכס אורליאן ולהלנה, דוכסית מקלנבורג-שוורין, בתם של פרידריך לודוויג, נסיך הכתר של מקלנבורג-שוורין וקרולינה לואיזה, נסיכת סקסוניה-ויימאר-אייזנך. בהיותו בן שנתיים מת אביו בתאונת כרכרה, ואחיו פיליפ מונה ליורש העצר הצרפתי. בשנת 1848 פרצו מהומות כנגד שלטונו של סבו - לואי פיליפ, מלך הצרפתים, והלה ניסה להעביר את השלטון לאחיו פיליפ, אולם הניסיון נכשל, ובני המשפחה ברחו לבריטניה, ובצרפת הוכרזה הרפובליקה הצרפתית השנייה. במהלך מלחמת האזרחים האמריקנית התנדב רובר יחד עם אחיו פיליפ, רוזן פריז לשרת בצבא האיחוד. רובר שירת במטהו של ג'ורג' מקללן, ולאחר הכישלון במערכת חצי האי, התפטרו הוא ואחיו מצבא האיחוד. לאחר שובו של רובר לאירופה הוא החליט להינשא, אך כחבר גולה מבית מלכות שנחשב בלתי לגיטימי על ידי רוב השושלות השולטות של היבשת, מצא שלא יוכל להינשא לנסיכה זרה, ובעקבות כך הוא ביקש את ידה של בת דודתו פרנסואז, נסיכת אורליאן, בתם של פרנסואה, נסיך ז'ואנוויל ופרנסיסקה, נסיכת ברזיל, עמה התחתן ב-11 ביוני 1863. השניים התגוררו בלונדון, ונולדו להם 5 ילדים. עם פרוץ מלחמת צרפת–פרוסיה שהה רובר בבריסל עם דודיו פרנסואה, נסיך ז'ואנוויל ואנרי, דוכס אומאל, ומיד ביקש להתגייס לצבא הצרפתי, אולם שר המלחמה התנגד לכך. לאחר נפילת האימפריה הצרפתית השנייה התגייס רובר תחת השם "רובר לה פור", ונלחם בארמיית הלואר, ואף עוטר בלגיון הכבוד. לאחר מכן נשלח רובר לאלג'יריה, ובהמשך מונה למפקד רגימנט השאסרים ה-19. בשנת 1881 הדיח אותו הממשל הרפובליקני ממשרתו בצבא, ובשנת 1886 גורשו רובר ומשפחתו מצרפת, במסגרת חוק הגירוש. בשנת 1910 הורשה רובר לחזור לצרפת, וב-5 בדצמבר אותה שנה הוא מת בסן-פרימין. ב-11 ביוני 1863 התחתן רובר עם בת דודתו פרנסואז, נסיכת אורליאן, בתם של פרנסואה, נסיך ז'ואנוויל ופרנסיסקה, נסיכת ברזיל, ממנה היו לו 5 ילדים: מארי, נסיכת אורליאן (1865–1909), התחתנה עם ולדמר, נסיך דנמרק רובר, נסיך אורליאן (1866–1885) אנרי, נסיך אורליאן (1867–1901) מרגריט, נסיכת אורליאן (1869–1940), התחתנה עם מארי ארמנד פטריס דה מק-מהון הנסיך ז'אן, דוכס גיז (1874–1940), התחתן עם איזבל, נסיכת אורליאן מדיה וקבצים בנושא הנסיך רובר, דוכס שארטר בוויקישיתוף
פרנסואז, נסיכת אורליאן (1844–1925)

פרנסואז, נסיכת אורליאן (בצרפתית: Françoise d'Orléans;‏ 18 באוגוסט 1844 – 28 באוקטובר 1925), הייתה נכדתו של לואי פיליפ, מלך הצרפתים ואשתו של הנסיך רובר, דוכס שארטר. פרנסואז נולדה ב-18 באוגוסט 1844 בניי-סיר-סן, לפרנסואה, נסיך ז'ואנוויל, בנו של לואי פיליפ, מלך הצרפתים, ולפרנסיסקה, נסיכת ברזיל, בתם של פדרו הראשון, קיסר ברזיל ומריה לאופולדינה מאוסטריה. ב-11 ביוני 1863 התחתנה פרנסואז עם בן דודה הנסיך רובר, דוכס שארטר, בנו של פרדיננד פיליפ, דוכס אורליאן, שהחליט להינשא לאחר שובו לאירופה משירותו במלחמת האזרחים האמריקנית, אך כחבר גולה מבית מלכות שנחשב בלתי לגיטימי על ידי רוב השושלות השולטות של היבשת, מצא שלא יוכל להינשא לנסיכה זרה, ובעקבות כך הוא ביקש את ידה של פרנסואז. השניים התגוררו בלונדון, ונולדו להם 5 ילדים. בשנת 1886 גורשו פרנסואז ומשפחתה מצרפת, במסגרת חוק הגירוש, אולם בשנת 1910 הורשו לחזור לצרפת. ב-5 בדצמבר אותה שנה מת בעלה רובר בסן-פרימין, וב-28 באוקטובר 1925 מתה אף פרנסואז בביתה. ב-11 ביוני 1863 התחתנה פרנסואז עם בן דודה הנסיך רובר, דוכס שארטר, ממנו היו לה 5 ילדים: מארי, נסיכת אורליאן (1865–1909), התחתנה עם ולדמר, נסיך דנמרק רובר, נסיך אורליאן (1866–1885) אנרי, נסיך אורליאן (1867–1901) מרגריט, נסיכת אורליאן (1869–1940), התחתנה עם מארי ארמנד פטריס דה מק-מהון הנסיך ז'אן, דוכס גיז (1874–1940), התחתן עם איזבל, נסיכת אורליאן מדיה וקבצים בנושא פרנסואז, נסיכת אורליאן בוויקישיתוף
סבב המרתונים המרכזיים העולמי

סבב המרתונים המרכזיים העולמי (World Marathon Majors) הוא סבב של ריצות המרתון החשובות בעולם האתלטיקה. הסבב כולל שש תחרויות שנתיות המתקיימות בטוקיו, ניו יורק, ברלין, לונדון, בוסטון ושיקגו, ריצת המרתון במסגרת אליפות העולם באתלטיקה המתקיימת מדי שנתיים, וריצת המרתון במסגרת המשחקים האולימפיים המתקיימת מדי ארבע שנים. הסבב נוסד ב-2006 ומשנת 2015 מכונה "Abbott World Marathon Majors" (על שם נותנת החסות מעבדות אבוט), אז גם נקבעה השיטה הנוכחית של התחרויות והדירוג. חמשת המקומות הראשונים בכל ריצה מקנים נקודות דירוג: מקום ראשון 25 נקודות, מקום שני 16 נקודות, מקום שלישי 9 נקודות, מקום רביעי 4 נקודות, מקום חמישי נקודה אחת. על מנת להיכלל בדירוג, על האתלט להשתתף לפחות בשתי תחרויות, ורק שני המיקומים הטובים ביותר של כל אתלט מחושבים בדירוג. בסיום הסבב השנתי המוביל והמובילה בניקוד זוכים בפרס כספי של 500,000 דולר. בנוסף לכך, ישנם פרסים לזוכים במקצי כיסאות גלגלים. במקצי כיסאות הגלגלים נספרות ארבע התוצאות הטובות ביותר, או חמש בשנה שבה מתקיימים המשחקים הפאראלימפיים. התחרויות הקבועות בסבב: מרתון טוקיו - מתקיים מדי שנה בפברואר מרתון בוסטון - מתקיים מדי שנה בתחילת אפריל מרתון לונדון - מתקיים מדי שנה בסוף אפריל מרתון ברלין - מתקיים מדי שנה בספטמבר מרתון שיקגו - מתקיים מדי שנה באוקטובר מרתון ניו יורק - מתקיים מדי שנה בתחילת נובמבר תחרויות תקופתיות: אליפות העולם באתלטיקה - ריצת המרתון מתקיימת במסגרת זו כל שנה אי-זוגית, בחודשים אוגוסט-ספטמבר המשחקים האולימפיים - ריצת המרתון מתקיימת במסגרת זו כל ארבע שנים במהלך חודשי הקיץ אתר האינטרנט הרשמי של סבב המרתונים המרכזיים העולמי (באנגלית)
אסטין

האם התכוונתם ל... אן אסטין – ביוכימאית אוסטרלית ומומחית לזיהוי פלילי ג'ון אסטין – שחקן אמריקאי; היה נשוי לשחקנית פטי דיוק מקנזי אסטין – שחקן קולנוע וטלוויזיה אמריקאי שון אסטין – שחקן, במאי ומפיק אמריקאי אוסטין (פירושונים)